Сёлета праекты ўсе вельмі розныя, і кожны па-свойму незвычайны і актуальны. Цешыць і тое, што цэлых шэсць праектаў накіраваны на дапамогу першакурснікам. Студэнты за дзякуй прыцягваюць школьнікаў і абітурыентаў паступаць у наш універсітэт. На факультэце міжнародных адносін, напрыклад, ёсць Школа будучага мытніка. Студэнты распавядаюць абітурыентам пра дзейнасць мытні, пра тое, як працуюць у гэтай галіне і што, уласна, цікавага ў гэтай прафесіі. Гэта значыць, студэнты рэальна праводзяць прафарыентацыю патэнцыйных абітурыентаў.